Vicente del Bosque

Vicente del Bosque González (Salamanca, 1950eko abenduaren 23a), entrenatzaile eta futbolari ohia da. Bereziki Real Madrilen jokalari moduan eta Espainiako selekzionatzaile moduan egin zuen bere ibilbidea.

 Ibilbidea 
 Jokalari moduan 
Vicente del Bosquek 441 partida ofizial jokatu zituen erdilari postuan. Futbol nazionalean debuta egin zuen Salmantino Kirol Klubean (Union Deportiva Salamancaren filiala), non golegile nagusia izan zen 17 urterekin. Bere joko ikuspegiagatik eta antolakuntza gaitasunagatik nabarmendu zen. 

Bere ibilbide profesional ia osoa Real Madrid Club de Fútbol taldean egin zuen, lehenengo bere filialean, RM Castillan, eta Kordobari eta Castellori urtebetez utzita egon ondoren, behin betiko Real Madrili eman zion. Real Madril izan zen lehen taldearen titularra hamaika denboralditan, 1984ra arte, eta Ligako bost titulu, Kopako lau titulu eta Europako Kopako azpitxapeldun bat irabazi zituen. Internazionala izan zen Espainiarekin, 18 partida eta gol bat guztira, 1980ko Eurokopako azken fasea jokatuta.

 Entrenatzaile moduan 

 Real Madril FC 
Futbolean aritzeari utzi ondoren, Vicente Del Bosque Real Madrid Club de Fútbol taldeko beheko mailetan sartu zen teknikari gisa. 1994ko martxoan, Real Madrileko lehen taldeko entrenatzaile gisa debutatu zuen Benito Floro kargutik kendu ondoren, baina pare bat hilabetez baino ez zuen postua bete, eta gero harrobi zurian egin zuen lanera itzuli zen.

Azkenik, 1999/2000 denboraldian, klubak lehen taldearen zuzendaritza modu egonkorrean enkargatzea erabaki zuen, John B. Toshacken ordez. 2000ko Txapeldunen Liga lortu eta gutxira, Florentino Pérez klubeko lehendakaritzara iritsi zen, eta «Real Madrileko Era Galáctica» izenaz ezaguna dena hasi zuen, Urrezko Baloiaren hiru irabazle sartu baitzituen: Luis Figo, Zinedine Zidane eta Ronaldo. Lehen taldeko entrenatzaile gisa eman zituen lau denboraldietan, Del Bosquek Europako bigarren postua lortu zuen (2000 eta 2002), Ligako bigarren postuan (2001 eta 2003), eta, horrez gain, 2002an kluben munduko txapeldun izan zen, 2002an Europako supertxapeldun eta 2001ean Espainiako supertxapeldun. 

2003ko ekainean, Real Madrilek bere Ligako hogeita bederatzigarren titulua lortu eta hurrengo egunean, klubak jakinarazi zuen ez zitzaiola kontratua berrituko, urte bereko ekainaren 30ean amaitzen baitzen. Entrenatzaileak kritikatu egin zuen, eta Madrilgo taldearekin zuen lotura luzea bat-batean eten zen.

 Besiktas eta Cadiz 
2004/2005 denboraldian, Turkiako Besiktas taldeak kontratatu zuen, baina denboraldi bet bakrrik egon zen, emaitza onak izan ez zituenez, klubak bere zerbitzuak alde batera uztea erabaki zuen.

2007ko ekainean, Cádiz CFko kirol zuzendari izendatu zuten Arturo Baldasanoren eskutik, eta kargu hori hilabete gutxira utzi zuen Baldasanok.

 Espainiako Selekzioa 
2008ko uztailaren 17an, Espainiako futbol selekzioko hautatzaile bezala aurkeztu zen, Luis Aragonesen ordez. 0-3ko garaipenarekin debutatu zuen 2008ko abuztuaren 20an, Danimarkaren aurkako lagunarteko partida batean.

2009an Konfederazio txapelketan 3º postuan gelditu zuen.

2010ean ikaragarrizko taldearekin munduko futbol txapelketa lortu zuen Hegoafrikan, Herbereheak 1-0 garaitu ondoren.

2012an Eurokopa irabazi zuen Italiaren aurkako finalean.

2013ko Konfederazio txapelketan 2º postuan gelditu zuen Brasilen aurka.

2014an munduko kopako lehen fasean kanporatuta gelditu zen.

2016ko eurokopako zortzirenetan kanporatua izan zen.

2016ko abuztuaren 7an, Del Bosquek baieztatu zuen ez zuela beste talderik entrenatuko. 

 Bizitza futbola utzi ondoren 
Espainiako selekzioa entrenatzeari utzi ondoren, bizitza publikotik erretiratu zen, bere bizitza pribatuan buru-belarri murgilduz eta beste talderik ez entrenatzeko promesa betez.

Hainbat urtez fokuetatik urrun egon ondoren, 2024ko apirilaren 30ean, Ministroen Kontseiluak Ikuskapen, Normalizazio eta Ordezkaritza Batzordeko presidente izendatu zuen. Batzorde horren helburua Espainiako Futbol Federazioaren jarduera zaintzea da, bai eta haren ordezkari izatea ere, dagoen bitartean.

 Omenaldiak eta eskulturak 
Bere ibilbideari omenaldi gisa, 2010ean Salamancako Udalak, bere jaioterriak, Hiriko Seme Kutun titulua eman zion. Halaber, hiriko bide bat izendatu zuen Vicente del Bosque etorbidea izenarekin.

Salamancako hiriburuan estatua propio bat du.

 Erreferentziak 

 Kanpo estekak 

Kategoria:Salamancarrak
Kategoria:Real Madrideko futbolariak
Kategoria:Espainiako futbol entrenatzaileak
Kategoria:Espainiako gizonezkoen futbol selekzioko jokalariak
Kategoria:Espainiako futbolariak